2023 7 21
LT
Europos Sąjungos oficialusis leidinys
C 257/37
16. atkreipia dėmesį į tai, kad sąveikumo valdymas yra įgyvendinamas fragmentiškai, ypač decentralizuotose šalyse, nes Europos sąveikumo sistema yra savanoriška; pabrėžia svarbų nacionalinių kompetentingų institucijų bei vietos ir regionų valdžios institucijų, kurios pirmosios pradėjo naudoti šią sistemą, vaidmenį didinant informuotumą ir skatinant skaitmeninę pertvarką panašiuose miestuose ir regionuose; 17. pakartoja, kad reikia mažinti skaitmeninį ir teritorinį atotrūkį, o šio tikslo siekti padeda Skaitmeninės politikos kelrodžio (7) tikslas, pagal kurį iki 2030 m.
100 % pagrindinių viešųjų paslaugų Europos piliečiams ir įmonėms būtų teikiama internetu; pabrėžia, kad skaitmeninis ir (arba) internetinis viešųjų paslaugų teikimo sąveikumas itin svarbus visiems ES regionams ir savivaldybėms nepriklausomai nuo jų geografinės vietovės, įskaitant periferinius regionus, atokias salas ir kalnuotas vietoves; Naudojant technologijas galima užtikrinti, kad regionai ir savivaldybės galėtų įveikti savo atokumo sąlygotas nepalankias aplinkybes; pabrėžia konkretaus ir veiksmingo bendradarbiavimo su salų ir periferiniais regionais poreikį valdant sąveikumo pertvarką; 18. palankiai vertina iniciatyvių miestų ir regionų, kurie ieško sprendimų ir dalijasi geriausia patirtimi, veikia kaip pirmieji taikytojai ir bando naują praktiką, veiklą; palankiai vertina judėjimo „living-in.eu“ (8), vienijančio miestus ir bendruomenes skaitmeninei transformacijai skatinti, arba tinklo „Open and Agile Smart Cities“ (liet. „Atviri ir lankstūs pažangieji miestai“), kuriam priklausantys miestai kuria mažo sąveikumo mechanizmus kaip universalias priemones duomenų, sistemų ir paslaugų sąveikumui tarp miestų ir tiekėjų visame pasaulyje užtikrinti, veiklą; pabrėžia, kad siekiant sukurti vienodesnę sąveikumo aplinką ir plačiai naudojamus sąveikumo sprendimus, reikia sukurti visos ES valdymo sistemą; 19. atkreipia dėmesį į tai, kad naujų sistemų pirkimai ir konkursų rengimas arba esamų sistemų modernizavimas bus našta vietos ir regionų valdžios institucijoms, ypač dėl kompetencijos, finansų ir darbuotojų trūkumo; 20. pakartoja, kad sąveikumas yra labai svarbus ES skaitmeniniam atsparumui ir strateginei nepriklausomybei: turint tarpusavyje susijusias paslaugas ir sistemas reikia užkirsti kelią galimai skaitmeninei pandemijai, kuri gali kilti dėl didelio kibernetinio išpuolio prieš silpniausią tinklo vietą, naudojant tuos pačius arba panašius sprendimus visuose tarpusavyje susijusiuose subjektuose.
Kartu naudojant atvirojo kodo sprendimus sumažės priklausomybė nuo didžiųjų programinės įrangos sprendimų tiekėjų ir padidės ES strateginė nepriklausomybė; 21. pripažįsta miestų, mažesnių savivaldybių ir regionų susirūpinimą dėl siūlomame reglamente numatytų naujų užduočių ir pabrėžia, kad būtina atsižvelgti į konkrečius jų interesus; pabrėžia, kad RK atstovai turi būti neatsiejama sąveikumo valdymo strateginio lygmens dalis; dalyvaudamas Europos sąveikumo valdyboje ketina užtikrinti, kad būtų atsižvelgta į vietos ir regionų problemas; 22. akcentuoja, kad vietos ir regionų valdžios institucijoms svarbu, kad Europos sąveikumo valdyba ir nacionalinės kompetentingos institucijos pateiktų konkrečias gaires dėl paslaugų, kurioms taikomas sąveikumo vertinimas; pabrėžia, kad prieš atliekant bet kokį sąveikumo vertinimą turėtų būti nustatytas išankstinis tarpvalstybinio taikymo patikrinimas, už kurį turėtų būti atsakingos nacionalinės kompetentingos institucijos; 23. palankiai vertina tai, kad pasiūlyme daug dėmesio skiriama atvirojo kodo sprendimams ir atvirojo kodo kūrėjų dalyvavimui Europos sąveikumo bendrijoje.
Naudojant atvirąjį kodą kaip pagrindinę paslaugų sprendimų dalį vietos ir (arba) regiono administracijos lygmeniu padidės skaidrumas, sumažės išlaidos, padidės kibernetinis saugumas ir bus išvengta susaistymo situacijų, kai keičiant paslaugų teikėją kai kurie jau surinkti duomenys gali būti neprieinami; 24. siūlo, kad Europos sąveikumo portalas (arba panašių funkcijų portalas) taptų visų ES valstybėse narėse internetu teikiamų viešųjų paslaugų, suskirstytų pagal paslaugos rūšį ir valstybę narę, saugykla.
Tada portalas gali tapti atspirties tašku visiems piliečiams, ieškantiems informacijos, kaip naudotis šiomis viešosiomis paslaugomis internetu.
Tai būtų veiksmingas būdas sutelkti informaciją apie pagrindines viešąsias paslaugas, kurios ne vėliau kaip iki 2030 m. bus pradedamos teikti internetu; 25.
galiausiai pažymi, pasiūlymas atitinka subsidiarumo ir proporcingumo principus.
Briuselis, 2023 m. gegužės 24 d. Europos regionų komiteto pirmininkas Vasco ALVES CORDEIRO
(7) (8)
https://digital-strategy.
ec.europa.eu/en/policies/europes-digital-decade https://living-in.eu/